LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2012 m. GEGUŽĖS 17 d. ĮSAKYMO Nr. 3D-354 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „JAUNŲJŲ ŪKININKŲ ĮSIKŪRIMAS“ ĮGYVENDINIMO 2012 METAIS TAISYKLIŲ PATVIRTINIMO“ PAKEITIMO

2013 m. spalio 23 d. Nr. 3D-725

Vilnius

P a k e i č i u Lietuvos kaimo plėtros 2007–2013 metų programos priemonės „Jaunųjų ūkininkų įsikūrimas“ įgyvendinimo 2012 metais taisykles, patvirtintas Lietuvos Respublikos žemės ūkio ministro 2012 m. gegužės 17 d. įsakymu Nr. 3D-354 „Dėl Lietuvos kaimo plėtros 2007–2013 metų programos priemonės „Jaunųjų ūkininkų įsikūrimas“ įgyvendinimo 2012 metais taisyklių patvirtinimo“ (Žin., 2012, Nr. 59-2952):

1. Išdėstau 22.2.10.3 punktą taip:

„22.2.10.3. išklausys Jaunųjų ūkininkų kompetencijos ugdymo programą (kodas 296162026). Informaciją apie šios programos modulių išklausymą Agentūrai teikia Žemės ūkio ministerijos programos „Leader“ ir žemdirbių mokymo metodikos centras sąrašu, kuris taip pat viešai skelbiamas Žemės ūkio ministerijos programos „Leader“ ir žemdirbių mokymo metodikos centro svetainėje, arba pareiškėjas / paramos gavėjas pateikia Agentūrai rašytinės formos mokymų baigimo pažymėjimus, kurie išduodami programos „Leader“ ir žemdirbių mokymo metodikos centro asmens prašymu.“

2. Išdėstau 57 punktą taip:

„57. Mokėjimo prašymai vertinami ir paramos lėšos užsakomos Administravimo taisyklių nustatyta tvarka.“

3. Išdėstau 62 punktą taip:

„62. Paramos gavėjas Agentūrai užbaigto projekto metines ataskaitas ir su projektu susijusios veiklos pagrindimo dokumentus teikia Administravimo taisyklių nustatyta tvarka.“

4. Pripažįstu netekusiu galios 1 priedo XI skyriaus 12 punktą.

Žemės ūkio ministras	Vigilijus Jukna